Document ID: 31987R0493

Komisijas Regula (EEK) Nr. 493/87
(1987. gada 18. februāris),
ar ko nosaka sīki izstrādātus noteikumus tāda kaitējuma novēršanai, kuru izraisījusi konkrētu zvejas veidu apturēšana
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1982. gada 29. jūnija Regulu (EEK) Nr. 2057/82, kas nosaka konkrētus zvejas darbību kontroles pasākumus [1], kurā jaunākie grozījumi izdarīti ar Regulu (EEK) Nr. 4027/86 [2], un jo īpaši tās 10. panta 4. punktu,
tā kā jānodrošina, lai dalībvalstis būtu informētas par gadījumiem, kad, zvejojot pēc TAC, kvota, asignējums vai daļa, kas pieejama Kopienai, ir liegta un dalībvalsts nav izsmēlusi savu kvotu, asignējumu vai attiecīgo krājumu daļu vai krājumu grupu;
tā kā ir vajadzīga informācija par nozveju un zināšanas par kvotu maiņu, kas veikta, lai noteiktu kaitējumu, no kura cietusi dalībvalsts;
tā kā par gadījumiem, kad nenovērš kaitējumu, no kā cietusi dalībvalsts, jāziņo Zvejas resursu pārvaldības komitejai;
tā kā pasākumiem, kas paredzēti, lai novērstu kaitējumu, būtu jāprecizē kaitējuma apjoms, pārzvejas apjoms un no tiem izrietošie kvotas, asignējumu vai daļas samazinājumi vai palielinājumi;
tā kā šajā regulā paredzētie pasākumi ir saskaņā ar Zvejas resursu pārvaldības komitejas atzinumu,
IR PIEŅĒMUSI ŠO REGULU.
1. pants
1. Kad Komisija saskaņā ar Regulas (EEK) Nr. 2057/82 10. panta 3. punktu informē dalībvalstis par paredzamo zvejas apturēšanu sakarā ar TAC, kvotas, asignējuma vai Kopienai pieejamās daļas izsmelšanu, tai arī jāinformē tās par pēdējo nozvejas informāciju, kas ir tās rīcībā, kā arī par to, vai minētās regulas 10. panta 4. punkta noteikumus piemēro vai var piemērot.
2. Pēc iespējas ātri un katrā ziņā 15 dienu laikā no dienas, kad stājas spēkā Komisijas regula, kas aptur zveju, attiecīgās dalībvalstis paziņo Komisijai par attiecīgajiem krājumiem vai krājumu grupām, tos datus par izkraušanu, kuri minēti Regulas Nr. 2057/82 9. pantā, un informāciju, ko saņem saskaņā ar minētās regulas 7. un 8. pantu. Pēc iespējas ātri Komisija paziņo visām dalībvalstīm attiecīgos datus un informāciju, ko minētajā regulā uzskata par galīgu.
3. Ja ar darbību saskaņā ar Padomes Regulas (EEK) Nr. 170/83 [3] 5. panta 1. punktu ("kvotu maiņa") kaitējums, no kā cietusi dalībvalsts, ir novērsts pilnībā vai daļēji, tad tāds iepriekšējs paziņojums par kvotu maiņu, kurš sniegts Komisijai saskaņā ar minēto pantu, arī nosaka novērstā kaitējuma apjomu tonnās.
2. pants
1. Gadījumos, kad kaitējums, no kā cietusi dalībvalsts, vēl nav pilnībā novērsts ar kvotu maiņu vai kādu citu darbību, Komisija pēc iespējas ātri un katrā gadījumā 15 dienu laikā pēc 1. panta 2. punktā minēto datu un informācijas saņemšanas iesniedz jautājumu Zvejas resursu pārvaldības komitejā un iesniedz pasākumu projektu ar mērķi novērst radīto kaitējumu.
2. Pasākumu projektā norāda:
a) kuras dalībvalstis ir cietušas no kaitējuma ("no kaitējuma cietušās dalībvalstis") un kaitējuma lielumu (samazinātu ar jebkurām kvotu maiņām);
b) kuras dalībvalstis ir pārsniegušas savu kvotu ("zvejas kvotu pārsniegušās dalībvalstis") un pārzvejas apjomu (samazinātu ar jebkurām kvotu maiņām);
c) atskaitījumus, kas jāizdara no zvejas kvotu pārsniegušo dalībvalstu kvotām;
d) papildinājumus, kas jāizdara no kaitējuma cietušo dalībvalstu kvotām;
e) dienu vai dienas, kad papildinājumi un atskaitījumi stājas spēkā.
3. Ja ir vairāk nekā viena dalībvalsts, kas pārsniegusi kvotu, Komisija ņem vērā attiecīgos pārzvejas lielumus, nosakot izdarāmos atskaitījumus.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 18. februārī

Labels: 6